
INHOUDSOPSOMMING

  Graad 8 Kwartaal 3 Week 11

Die Taal van Nasiebou:
Nasiebou – beteken om trots te wees op wie ons is, en om ander wat anders as ons is te aanvaar.  Nasiebou beteken om saam te werk om 'n beter Suid-Afrika vir almal te skep.  Nasiebou help om te verseker dat alle mense gelyk behandel word en as 'n nasie verenig word. 
Die Reënboognasie – "Reënboognasie" is 'n term wat deur aartsbiskop Desmond Tutu gebruik is om Suid-Afrika na 1994 te beskryf. Die idee van 'n reënboog beskryf die diversiteit van die mense asook die kulture, tale, tradisies en oortuigings wat deur die mense verteenwoordig word. Dit simboliseer hoop en ten spyte daarvan dat al die kleure anders is, vorm hulle saam 'n reënboog – wat eenheid simboliseer. 
Diversiteit – Die wye verskeidenheid gedeelde en verskillende persoonlike- en groep eienskappe onder mense. Die konsep van diversiteit omvat aanvaarding en respek. Dit beteken om te verstaan dat elke individu uniek is en om ons individuele verskille te erken.
Ubuntu  – is 'n woord wat jy in Suid-Afrika sal hoor – dit beskryf die idee dat "Ek is omdat jy is". Dit is 'n gevoel van gemeenskap en vertroue in mekaar – dit beskryf ons deernis en menslikheid. 

Maniere om nasiebou te bevorder: 
Eerstens moet ons onthou dat 'n nasie uit baie verskillende mense bestaan. Ons kom almal uit verskillende agtergronde en het verskillende kulture, tradisies, godsdienste en geloofstelsels. Dit moet ons egter nie verdeel nie; ons moet eerder ons diversiteit vier. Om op diversiteit te fokus en nie op die dinge wat verdeeldheid skep nie, stel ons in staat om trots te wees op wie ons is en diegene rondom ons wat anders as ons is te aanvaar. 
Nasiebou is belangrik om ‘n gevoel van om iewers te behoort, en daarmee saam aanspreeklikheid en verantwoordelike gedrag, te ontwikkel.
Nasiebou behels enige aksie wat Suid-Afrikaners bymekaarbring en ons verenig.
Nasiebou behels die skep van 'n Suid-Afrika vir almal.
Om ander met respek en waardigheid te behandel en gelykheid vir almal te verseker. Nasiebou is in ons Grondwet en die Handves van Regte ingebou. Wanneer die wet (ons Grondwet) en ons menseregte (Handves van Regte) gerespekteer, beskerm en vervul word (selfs in klein individuele handelinge), is dit deel van nasiebou.



Die konteks vir nasiebou:
Ons is almal deel van een of ander soort familiestelsel en daardie familiestelsel bestaan uit onmiddellike familie en uitgebreide familie. 
Die uitgebreide familie verbind ons met 'n ander gemeenskap van mense. ‘n Versameling van gemeenskappe vorm ons nasie. 
Ons kan nasiebou op al hierdie vlakke bevorder – in ons gesinne (HUISE), in ons SKOLE en in die gemeenskap as ‘n geheel. 












Wat is nodig om die nasie te bou? Opvoeding, Inspirasie en Geleenthede
1. Opvoeding - Om jongmense oor nasiebou te leer, is nie genoeg nie. Om oor nasiebou te leer, verg toegewyde leertyd (begrip van die konsep) asook om die werk fisies te doen (dit uit te leef) en oor nasiebou te reflekteer. 
Ons benodig ook die ontwikkeling vaardighede soos kritiese denke en kommunikasie, sowel as die kennis van ons geskiedenis, diversiteit en bemagtiging.
2. Inspirasie – Na eeue, dekades of jare van onderdrukking, vervreemding en skeiding regdeur die samelewing, is dit noodsaaklik om mense tot aksie te inspireer. Om stories van ongelooflike Suid-Afrikaners in ons land se geskiedenis te deel en die rol van diverse gemeenskappe te erken, kan ons almal tot aksie motiveer. 

3. Geleenthede wat nodig is om die nasie te bou: 


A: Geleenthede om diversiteit te waardeer en te vier en hoe dit ons nasie bou:  
· Respekteer ander en hul praktyke en oortuigings – deur  jou woorde en optrede.
· Staan op vir hul reg om hul kultuur te beoefen en uit te leef en moenie 'n omstander wees as jy sien dat iemand teen 'n ander individu of groep diskrimineer nie.
· Moenie bang wees om vriende van verskillende godsdienste en kulture te maak nie – dit sal jou toelaat om meer oor hul kulture en godsdienste te leer terwyl jy terselfdertyd verdraagsaamheid beoefen.
· Leer meer oor die ander leerders in jou klas, praat met hulle oor wat hulle glo en hoe hulle hul lewens leef. 
· As jy iets nie verstaan nie, vra vrae en leer.
· Neem aan 'n kulturele viering deel en gebruik enige geleentheid om by sulke vieringe aan te sluit - sodat jy dit kan ervaar en meer kan leer. 
B: Geleenthede om menseregte aan te spreek en hoe dit deel van nasiebou is:
· Wanneer elke persoon se regte nagekom word, het ons 'n sterker land waarop ons trots kan wees. 
· Met regte kom verantwoordelikhede, wanneer ons as verantwoordelike burgers optree, bou ons die nasie. 
· Staan op vir ander wat nie vir hulself kan opstaan nie of wie se menseregte misbruik word deur ondersteuning en solidariteit met hul situasie te bied.
· Wanneer ons toelaat dat menseregteskendings plaasvind, bevorder ons nie nasiebou nie.
· Menseregte en om ons regte te ken, help ons om te weet wat onreg is en hoe om dit uit te skakel. Wanneer ons weet wat ons regte is en ons ons verantwoordelikhede ernstig opneem, dan bevorder ons nasiebou. 

Kom ons kyk spesifiek na INSPIRASIE – 'n belangrike manier om nasiebou aan te moedig:
Suid-Afrika het 'n aantal rolmodelle en voorbeelde van nasiebouers. Mense wat beduidende bydraes tot nasiebou gelewer het en steeds maak. 
Daar is individue – mans en vroue, JONK EN OUD, wat wonderlike eienskappe en waardes besit wat vrede, versoening en demokrasie bevorder en ons diversiteit omhels. Hulle veg vir geregtigheid, hulle hef ons gemeenskappe op en inspireer ons om te verander. Hulle gee ons hoop en 'n gevoel van trotsheid in ons land. 
Baie individue word deel van groepe wat hardwerkend en vasbeslote is om 'n verskil te maak. Hierdie groepe sluit in: noodlenigingsgroepe, NRO's, ambassadeurs, voorspraakgroepe en ontwikkelingsorganisasies wat op baie maniere tot nasiebou bydra. 
'n Spesiale opmerking oor vroue: Histories het vroue nie dieselfde regte en verantwoordelikhede in ons land en in die wêreld gehad nie. Vandag werk vroue egter net so hard, hulle vul posisies in die parlement, begin en bestuur baie suksesvolle besighede, hulle lewer positiewe bydraes tot hul gesinne, gemeenskappe en die ekonomie – hulle bevorder vrede, skep bewustheid en veg vir regte en waardigheid van die burgers van Suid-Afrika. Hulle is nasiebouers en rolmodelle in eie reg. 
Jy kan ook 'n nasiebouer wees! 


Die wyer wêreld


My land / nasie / kultuur


My buurt of gemeenskap


My huis en familie

